Komisijos reglamentas (EB) Nr. 2619/98
1998 m. gruodžio 4 d.
iš dalies keičiantis Reglamentą (EB) Nr. 2042/98 dėl pagalbos kiaulienos privačiam saugojimui teikimo specialiųjų reikalavimų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1] su paskutiniais pakeitimais, padarytais Reglamentu (EB) Nr. 3290/94 [2], ypač į jo 4 straipsnio 6 dalį ir 5 straipsnio 4 dalį,
kadangi Komisijos reglamentas (EB) Nr. 2042/98 [3] įpareigoja ūkio subjektus eksportuoti produktus, dėl kurių yra sudarytos saugojimo sutartys, pasibaigus saugojimo laikotarpiui; kadangi ši nuostata gerokai sumažina šios paramos priemonės lankstumą ir atitinkamai ūkio subjektų suinteresuotumą šia veikla; kadangi dėl to tikslinga šį įpareigojimą išbraukti;
kadangi būtina, kad šis reglamentas būtų taikomas nuo laikotarpio, skirto sutarčių paraiškoms paduoti, pradžios, t. y. nuo 1998 m. rugsėjo 28 d., kad būtų galima užtikrinti vienodas sąlygas visiems ūkio subjektams, dalyvaujantiems pagalbos privačiam saugojimui schemoje;
kadangi šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2042/98 1 straipsnio 2 ir 3 dalys išbraukiamos, o 4 dalis tampa 2 dalimi.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1998 m. rugsėjo 28 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. gruodžio 4 d.